ኣምባሳደር ፍፁም ኣረጋ፡ ትማሊ ኣብ ትዊተሮም ብዝጠቅዕዎ መልእኽቲ፡ ዘሄግ ዝርከብ ዓለማዊ ሸምጋሊ ቤት ፍርዲ፡ ብበዓል ዋናነት ጣፍ ተመዝጊቡ ናይ ዝፀንሐ ሓደ ትካል ፍቓዱ ከም ዝሰረዘ ብምሕባር ንህዝቢ ኢትዮጵያ መልእኽቲ እንኳዕ ሓጎሰካ ኣሕሊፎም ነይሮም። ኣብቲ ናይ ትዊተር ገፅ፡ ንውሳነ እቲ ቤት ፍርዲ ኣተሓሒዞም'ኳ እንተቕረብዎ፡ ላዕለዋይ ዓቃቢ ሕጊ ፌደራል ኢትዮጵያ ግን ዝተጋገየ መረዳእታ ከም ዝኾነ ኣፍሊጡ'ሎ። ኣብ ኣፍሪቃ ኣማኻሪት ዓለማዊ ሽምግልና ልዩ ታምሩ ብወገና፡ እቲ ጉዳይ ምስ ኢትዮጵያ ፈፂሙ ከም ዘይራኸብን፡ ኣብ ሞንጎ ክልተ ኩባንያታት ሆላንድ ዝተገበረ ናይ ረብሓ ክትዕ ከም ዝኾነን ንቢቢሲ ተዛሪባ። ኣብታ ሃገር መሰል ዋንነት ምድላው ሓርጭ (ሕሩጭ) ጣፍ ረኺቡ ዝተመዝገበ ኤንሺየንት ግሬይንስ ዝተበሃለ ኩባንያ፡ 'ንዓይ ዘየፍቀደ መሰል ዋንነተይ ተዳፊኡ' ንዝበሎ ኣብ ምፍራይ ካብ ጣፍ ዝዳለዉ ባንታትን 'ኩኪስን' ዝሰርሕ ኩባንያ ቤክልስ እዩ ከሲሱ። እንጀራ ወልፊ ከትሕዝ'ዶ ይኽእል?
